kardosdrur/scandi-wiki huggingface dataset:
Batardeau

Batardeau er en dæmning over en voldgrav.

Batardeauerne skulle opdæmme vandet i vestvoldens voldgrav, da det løber ind i graven fra Furesøen og ud i Køge Bugt, som ligger mange meter lavere. Under 1. verdenskrig blev batardeauerne spundet ind i pigtråd som endnu en hindring for fjenden (som aldrig kom).

Dæmninger
Præparandklasse

Præparandklasse eller forberedelsesklasse  er en i almindelighed 1-årig indskoling, der 
forbereder på en videre uddannelse, der starter på et højere niveau end det, den uddannelsessøgende står på. 

Da Polyteknisk Læreanstalt startede i 1829, var der endnu længe til den matematiske studentereksamens indførelse i 1871, så i mellemtiden måtte man gennem en præparandklasse for at opnå det nødvendige optagelsesgrundlag. Den opnåede adgangseksamen gav graden »exam. polyt.«. 

Særlig kendt er betegnelsen »præparandklasse« fra læreruddannelsen, hvor ansøgere uden studentereksamen indtil ca. 1970 måtte gå i præparandklasse forud for den 4-årige seminarieuddannelse. Sidenhen er der krævet studentereksamen eller HF som optagelsesgrundlag, og præparandklassen på seminarierne er udgået. 

Navnet er ikke reserveret eller forbeholdt, så det vil kunne være anvendt i andre sammenhænge om en uddannelse, der går forud for den egentlige, fagrettede uddannelse. 

Uddannelse i Danmark
Seminarier
Hovedtropperne

Hovedtropperne er en selvstændig ungdomsorganisation for unge med erhvervet hjerneskade. Medlemmerne er typisk mellem 16 og 35 år. Organisationen arbejder for, at unge med senhjerneskader kan møde ligesindede enten ved sociale eller faglige aktiviteter eller virtuelt.

Hovedtropperne blev oprettet som selvstændig forening i 2008 efter at have været en ungdomsafdeling af Hjerneskadeforeningen. 

Hovedtropperne har lokale afdelinger i København, Nordjylland, Odense, Sønderjylland, Vejle´og Viborg. Hovedtropperne er medlem af SUMH – Sammenslutningen af Unge med Handicap.

Eksterne henvisninger 
 Hovedtropperne

Organisationer fra Danmark
Confederations Cup 2009

Confederations Cup 2009 var den 8. udgave af fodboldturneringen Confederations Cup, og blev afholdt i Sydafrika fra 14. til 28. juni 2009 som en generalprøve for VM i 2010, der også afholdtes i Sydafrika. Turneringen havde deltagelse af otte forskellige lande fra samtlige FIFA's seks konfederationer, heraf turneringens navn. Turneringen blev genvundet af de forsvarende mestre Brasilien, der i finalen besejrede USA med 3-2. Det var brasilianernes 3. sejr i turneringen, hvilket var rekord.

Deltagende lande

Spillesteder 
De sydafrikanske arrangører har udvalgt fire byer og stadioner til at afvikle turneringen:

Gruppeinddeling 
De otte deltagende lande blev ved en lodtrækning den 22. november 2008 inddelt i to grupper med fire hold i hver. Gruppeinddelingen kom til at se ud på følgende måde:

Gruppe A: Sydafrika, New Zealand, Irak og Spanien

Gruppe B: USA, Italien, Brasilien og Egypten

Kampprogram

Gruppe A

Gruppe B

Semifinaler

Bronzekamp

Finale

Prisuddelinger

Målscorere 

5 mål
  Luís Fabiano

3 mål
  Fernando Torres
  David Villa
  Clint Dempsey

2 mål
  Kaká
  Mohamed Zidan
  Giuseppe Rossi
  Bernard Parker
  Katlego Mphela
  Dani Güiza
  Landon Donovan

1 mål
  Daniel Alves
  Felipe Melo
  Juan
  Lúcio
  Maicon
  Robinho
  Homos
  Mohamed Shawky
  Daniele De Rossi
  Xabi Alonso
  Cesc Fàbregas
  Fernando Llorente
  Jozy Altidore
  Michael Bradley
  Charlie Davies
Selvmål
  Andrea Dossena (for Brasilien)

Se også 
 VM i fodbold 2010

Eksterne henvisninger 
 Confederations Cup 2009  – Officiel website 

2009
Fodbold i 2009
Bundesverdienstkreuz

Bundesverdienstkreuz er den eneste orden, der uddeles i det nuværende Tyskland. Den blev indstiftet i 1951 af den vesttyske forbundspræsident Theodor Heuss.

Modtagere af Bundesverdienstkreuz har som eksempler været filosoffen Hedwig Conrad-Martius (1956), orientalisten Annemarie Schimmel (1989), 
den politiske visesanger Wolf Biermann (2006)
, den tyske campingturist Marcel Gleffe, der reddede adskillige personer ved Utøya under terrorangrebene i Norge 22. juli 2011.
og flugthjælperen mellem Øst- og Vestberlin Harry Seidel (2012).

Referencer

Eksterne henvisninger 

Ordener, dekorationer og medaljer fra Tyskland
Etableret i 1951
Rodney Skinner

Rodney Skinner er en fiktiv person fra filmen Det hemmelighedsfulde selskab. Skinner er fuldstændig usynlig, men for at gøre sig synlig bruger han hvid sminke, jakke, handsker og hat. Skinner stjal formelen der kunne gøre folk usynlige, fra Hawley Griffin. 

I Det hemmelighedsfulde selskab stoler de andre medlemmer ikke helt på Skinner i starten. De finder senere ud af at Skinner er fulgt med Dorian Gray og udspionerer dem. Senere tog Skinner sig af en af de vanskeligste opgaver. Nemlig at anbringe bomber i fjendes hovedkvarter. Skinner var ved at dø da han reddede Tom Sawyer fra døden. 

Rodney Skinner spilles af Tony Curran.

Fiktive personer fra Det hemmelighedsfulde selskab
Fiktive spioner
Fiktive skurke

en:Rodney Skinner
Hawley Griffin

Hawley Griffin er skabt af Alan Moore og Kevin O'Neill. Han optræder i tegneserien Det hemmelighedsfulde selskab. 

H.G. Wells gav Den Usynlige Mand navnet Griffin. Alan Moore gav ham fornavnet Hawley. Navnet er højst sandsynligt opkaldt efter morderen Hawley Crippen. 

I filmen, Det hemmelighedsfulde selskab, kunne man ikke bruge navnet, Hawley Griffin, af ophavsretlige årsager. Man opfandt derfor en anden usynlig man ved navn Rodney Skinner.
Rodney Skinner stjal Hawley Griffin's formel der kunne gøre ham usynlig.

Eksterne henvisninger 
 

Fiktive personer fra Det hemmelighedsfulde selskab
Fiktive spioner
Fiktive skurke
David Carradine

David Carradine (8. december 1936 i Hollywood, Californien, USA – 3. juni 2009 i Bangkok, Thailand) var en amerikansk skuespiller. Han var bror til Keith Carradine, og søn af skuespilleren John Carradine og Ardanelle Abigail.

I Danmark er han mest kendt for at have spillet Bill i Tarantinos Kill Bill-serie (2003-04), men han har tidligere spillet i Martin Scorseses Boxcar Bertha (1972), Gaden uden nåde (1973) (også Scorsese) og Ingmar Bergmans Slangens æg (1977). I sidstnævnte spillede han mod Liv Ullmann.

Han er også kendt for sine roller i en række kungfu-film.

Han blev fundet død med et reb omkring sin hals på sit hotelværelse i Bangkok den 3. juni 2009. Han var der for at optage filmen Stretch. Det thailandske politi er i tvivl om, hvorvidt der var tale om en ulykke, mord eller selvmord.

Eksterne henvisninger

Referencer 

Skuespillere fra Californien
Personer fra Hollywood
Det hemmelighedsfulde selskab (film)

Det hemmelighedsfulde selskab (originaltitel: The League of Extraordinary Gentlemen) er en amerikansk film fra 2003 af Stephen Norrington, baseret på Alan Moore og Kevin O'Neills tegneserie af samme navn.

Handling 

I 1899 truer den mystiske Fantomet verdensfreden. Fantomet vil erobre verdensherredømmet og har taget nogle videnskabsmænd til fange. Han tvinger dem til at udvikle våben og andet. Fantomet får skabt så meget postyr, at en verdenskrig er under opsejling. I Det Britiske Imperium har man udtænkt en plan. Men da der skal nogen til at udføre planen har de valgt syv ekstraordinære gentlemen (seks mænd og en kvinde). 

Gruppen er sammensat af litterære figurer. Storvildtjægeren Allan Quatermain (Sean Connery), der er pensioneret. I starten vil han ikke have noget med det at gøre, men bliver overtalt. Allan Quatermain skal lede gruppen.
Kaptajn Nemo (Naseeruddin Shah) er en af de syv gentlemen. De andre er: Vampyren Mina Harker (Peta Wilson), Dorian Gray (Stuart Townsend), som er udødelig, en usynlig mand ved navn Rodney Skinner (Tony Curran), Dr. Jekyll/Mr. Hyde (Jason Flemyng) og den amerikanske agent Tom Sawyer (Shane West).

Medvirkende

Skuespillere 
Sean Connery som Allan Quatermain.
Shane West som Tom Sawyer
Tony Curran som Rodney Skinner
Jason Flemyng som Dr. Jekyll/Mr. Hyde
Stuart Townsend som Dorian Gray
Naseeruddin Shah som Kaptajn Nemo
Peta Wilson som Mina Harker
Richard Roxburgh som Mycroft 'M' Holmes
Semere-Ab Etmet Yohannes som Heksedoktoren
Tom Goodman-Hill som Sanderson Reed
Max Ryan som Dante
David Hemmings som Nigel
Terry O'Neill som Ishmael
Rudolf Pellar som Draper
Rene Hajek som Flammekaster
Mariano Titanti som Edgar Shreave
Ewart James Walters som Toby
Marek Vasut som Soldat

Makeup 
Deborah Holmes Dobson, hårstylist
Vera Mitchell, hårstylist for Sean Connery
Ruzena Novotna, hårstylist
Paula Price, hårstylist og makeupartist
Loulia Sheppard, hårstylist
Lesley Smith, hårstylist og makeupartist

Stunts 
Robert Alonzo, stuntkoridinator
Dusan Hyska, stuntkoridinator
Pavel Cajzl, assistent til stunkoridinator
Eddie Perez, stunkkoridinator
Kevin Abercrombie, stuntmand
Lesley Aletter, stuntmand
Daniel Arrias, stuntmand
Steve Baruch, stuntmand
Craig Baxley Jr., stuntmand
Rudolf Bok, stuntmand
Radek Bruna, stuntmand

Referencer

Eksterne henvisninger 
 

Amerikanske film fra 2003
Actionfilm fra USA
Fantasyfilm fra USA
Dr. Jekyll og Mr. Hyde film
Vampyrfilm
Film baseret på tegneserier
DC Comics
Sandesundbroen

Sandesundbroen  i Sarpsborg er, med sin totale længde på 1.528 m, en af Norges længste broer. Broen krydser Glomma, og strækker sig fra Alvim via Sandesund over Glomma i Sarpsborg kommune, og møder land igen ved Årum i Fredrikstad kommune.

2-spors Sandesundsbro 
Den er en del af Europavej 6 i Viken fylke og blev åbnet i 1978. Den havde da 2 kørebaner. Da broen  blev bygget i perioden 1970-1978 var det en forudsætning at den skulle få 4 kørebaner for at den skulle blive bygget, men på grund af den finansielle  situation blev det besluttet kun at bygge  de 2 kørebaner.

Sandesundsbroen er inddelt i 4 brodele 
Broen har 48 spænd og er inddelt i  brodele:
Viadukt syd har en totallængde på 414 m. Landdelen i syd  samt de to nærmeste søjleakser er fundamenteret direkte på klippen. Overbygningen har form som en kassebro.

Broen over Glomma har en totallængde på 449 m og hovedspænd 139 m. De tre piller længst mod nord er fundamenteret med borede betongpæle til bjerget, i øvrige akser er der fundamenteret med såler direkte på klippen. Spændet over Glomma er bygget som en «Cantileverbro». Overbygningen har form som en kassebro.

Bro over Torsbekkdalen har en totallængde på 389,5 m og hovedspænd 99 m. De tre piller længst mod nord er fundamenteret med såler direkte på klippen. Øvrige fundamenter er fundamentet med pæle til klippen. Hovedspennet er bygd som «fritt-frambygg».

Viadukt nord har en totallængde på 275,5 m. Fundamenteringen er en kombination af nedrammede betonpæle og borede betonpæle til klippen.

4-spors Sandesundsbro 
I 2005 begyndte bygningen af en «kopi» af den gamle bro, som blev bygget parallelt med den gamle. Den er 1.521 m lang. Dette er et led i udbygningen af en 4-sporet vej fra Oslo-Gøteborg. 
Denne udbygnng er også en del af den bompengefinansierede udbygning af E6 gennem Østfold.

16. maj 2008 blev den nye bro åbnet for trafik. Samtidig blev den gamle bro lukket, og repareret før Sandesundbroen  åbnede for 4-sporstrafik i november 2008. Åbningscermonien for den nye Sandesundbro foregik i Eidettunnelen om eftermiddagen 24. november.

Billeder fra bygningen af den nye Sandesundsbro

Kilder 

Broer i Viken
Vikens geografi
Sarpsborg
Trevor Jones

Trevor Jones (født 23. marts 1949 i Cape Town, Sydafrika) er en sydafrikansk komponist. Jones spiller bl.a musik til film. Han har spillet til bl.a filmen Det hemmelighedsfulde selskab. Han er ikke særlig kendt uden for filmens verden.

Soundtracks 

 Time Bandits (1981)
 Excalibur (1981)
 The Dark Crystal (1982)
 Runaway Train (1985)
 Labyrinten til troldkongens slot (1986)
 Angel Heart (1987)
 Mississippi Burning (1988)
 Sea of Love (1989)
 By Dawn's Early Light (1990)
 Arachnophobia (1990)
 Freejack (1992)
 The Last of the Mohicans (1992)
 Cliffhanger (1993)
 I faderens navn (1993)
 Kiss of Death (1995)
 Richard III (1995)
 Gulliver's Rejser (1996)
 Loch Ness (1996)
 Brassed Off (1997)
 G.I. Jane (1997)
 Lawn Dogs (1997)
 Desperate Measures (1998)
 Dark City (1998)
 Merlin (1998)
 The Mighty (1998)
 Notting Hill (1999)
 Cleopatra (1999)
 Thirteen Days (2000)
 From Hell (2001)
 Dinotopia (2002)
 Det hemmelighedsfulde selskab (2003)
 Jorden rundt på 80 dage (2004)

Eksterne henvisninger 
 Trevor Jones' Hjemmeside 
 

Filmkomponister
Komponister fra Sydafrika
Personer fra Cape Town
John Carradine

John Carradine, egentlig Richmond Reed Carradine, (født 5. februar 1906 i Greenwich Village, New York City, død 27. november 1988 i Milano, Italien) var en amerikansk filmskuespiller, far til David Carradine.

Carradine scenedebuterede i 1925 og filmdebuterede i 1930. I de første år spillede han småroller, men snart kom en lang række fine karakterbiroller i centrale amerikanske film, bl.a. i John Fords The Hurricane (Orkanen, 1937), Drums Along the Mohawk (Flammer over Mohawk, 1939), The Grapes of Wrath (Vredens druer, 1939) og Stagecoach (Diligencen, 1939), Fritz Langs The Return of Frank James (Frank James vender tilbage, 1940) og Western Union (1941), Jean Renoirs Swamp Water (1941) og Nicholas Rays Johnny Guitar (1954). Han spillede SS-officeren Reinhard Heydrich i Douglas Sirks Hitler's Madman (1943). Senere var han at se i et stort antal skrækfilm; i senere år dukkede han op i Joe Dantes The Howling (Varulve, 1981) og Francis Ford Coppolas Peggy Sue Got Married (Peggy Sue blev gift, 1986). Med stort og småt gjorde Carradine mere end 340 roller for film og fjernsyn.

Eksterne henvisninger 

 

Skuespillere fra New York
Personer fra New York City
Amerikanere i 1900-tallet
Trælyng

 
Trælyng (Erica arborea) er en stedsegrøn busk eller et lille træ med en opstigende til opret, busket vækst. Veddet fra Trælyng anvendes blandt andet til fremstilling af pibehoveder.

Beskrivelse 
Barken er først lysegrøn og dækket af hvide hår, men senere bliver den glat og lysebrun. Gamle grene og stammer får en grå, afskallende bark. Knopperne sidder spredt, de er bittesmå og sidder skjult bag bladfoden. Bladene er nåleagtige og linjeformede med ensartet over- og underside. Begge sider er mørkegrønne og glatte. Blomstringen sker i perioden februar-august, en periode, hvor man kan finde blomsterne siddende i små stande for enden af kortskud, som sidder yderst på langskuddene. De enkelte blomster er regelmæssige og 5-tallige. De er krukkeformede og hængende med sammenvoksede, hvide kronblade. Frugterne er kapsler med mange, små frø.

Rodnettet er kraftigt, dybtgående og udbredt. Planten danner en knudeagtig rodhals, som har et forvredet og kompakt ved.

Højde x bredde og årlig tilvækst: 4, 00 x 2,00 m (25 x 10 cm/år). I visse tilfælde kan man finde eksemplarer, der er betydeligt større, i enkelte tilfælde op til 7 meter høje. Målene kan anvendes ved udplantning.

Hjemsted 
Trælyng hører naturligt hjemme i Middelhavsområdet i blandt andet Portugal samt De Canariske Øer, men den træffes også langt ned i Afrika, fx i Etiopien og Cameroun. Den ses især på makier og foretrækker lav pH i jordbunden. 

I området ved Is Olias, som ligger i Santa Lucia-flodens afvandingsområde i det sydvestlige Sardinien, findes arten i makien sammen med bl.a. jordbærtræ, bredbladet stenved, Calycotome villosa (en art, tilhørende ærteblomst-familien), johannesbrød, lyserød soløjetræ, Mastikstræ, smalbladet soløjetræ og steneg

Anvendelse 
Det forvredne og kompakte ved fra rodknuden under trælyng anvendes blandt andet til fremstilling af pibehoveder og jointrør. Til det formål betegnes veddet ofte med det franske ord for lyng, bruyère.

Note 

Buske
Hvide blomster
Nytteplanter
Lyng
Stuart Townsend

Stuart Peter Townsend (15. december 1972 i Howth, County Dublin) er en irsk skuespiller.

Udvalgt filmografi

Film 
 Chaos Theory (2007)
 The Best Man (2005)
 Æon Flux (2005, cameo)
 Head in the Clouds (2004)
 Det hemmelighedsfulde selskab (2003, Dorian Gray)
 Shade (2003)
 Trapped (2002)
 Queen of the Damned (2002, Lestat)
 About Adam (2000)
 Mauvaise passe (1999)
 The Venice Project (1999)
 Wonderland (1999)
 Simon Magus (1999)
 Resurrection Man (1998)
 Under the Skin (1997)
 Shooting Fish (1997)
 Trojan Eddie (1996)

Tv-serier 
 The Night Stalker (2005)

Eksterne henvisninger 

 

Skuespillere fra Irland
Petri Helin

Petri Helin (født 13. december 1969) er en finsk, tidligere fodboldspiller.

Helin har vundet det finske fodboldmesterskab 3 gange (1990, 1992 og 1997). Det var alle med det finske storhold HJK Helsinki. Han har spillet 27 kampe for det finske fodboldlandshold, hvor den sidste blev spillet i 2002.

Over 2 omgange spillede han i Danmark og Superligaen. Første gang var i 1993 – 1995, da han med succes spillede for Ikast FS. I efteråret 1996 spillede han for Viborg FF. Her blev det til 5 kampe.
I 1997 tog han tilbage til Ikast FS hvor han bl.a. var med til at tabe pokalfinalen til FC København.

I alt nåede han at spille i Finland, Danmark, England og Tyrkiet inden karrieren stoppede som 34-årig på grund af vedvarende problemer med sine knæ.

Referencer

Eksterne henvisninger 
 Spillerprofil  Luton Town – officiel site 

Personer fra Helsinki
Fodboldspillere fra Finland
Fodboldspillere fra HJK Helsinki
Fodboldspillere fra Luton Town F.C.
Fodboldspillere fra Viborg FF
Fodboldspillere fra Southport F.C.
Fodboldspillere fra Ikast Forenede Sportsklubber
Fodboldspillere fra Denizlispor
Fodboldspillere fra FC Jokerit
Tony Curran

Tony Curran (født 13. december 1969 i Glasgow, Skotland) er en skotsk skuespiller.

Udvalgt filmografi 
 The Magical Legend of the Leprechauns (1998) 
 The 13th Warrior (1999) 
 Split Second (1999) 
 Gladiator (2000) 
 Pearl Harbor (2001) 
 The Mists of Avalon (2001)
 Blade II (2002) 
 Menace (2002) 
 Det hemmelighedsfulde selskab (2003) 
 Ultimate Force (2002) 
 Flight of the Phoenix (2004) 
 Trust Me (2005) 
 Beowulf & Grendel (2005) 
 Underworld: Evolution (2006)
 Red Road (2006) 
 Miami Vice (2006) 
 The Good German (2006) 
 Shuttle (2008) 
 The Midnight Meat Train (2008)
 The Lazarus Project (2008) 
 Corrado (2009)

Eksterne henvisninger 

 

Skuespillere fra Skotland
Personer fra Glasgow
Mark Gordon

Mark Gordon (født 10. oktober 1956 i Newport News) er en amerikansk filmproducer.

Producer 

 2012 (2012)
 12 rounds (2009)
 The messenger (2009)
 10.000 B.C. (2008)
 Heart Of A Dragon (2008)
 Talk to me (2007)
 The Painted Veil (2006) 
 The Hoax (2006) 
 A House Divided (2006) 
 Prime (2005) 
 Winter Passing (2005)
 Warm Springs (2005)
 Hostage (2005)
 Life of the Party (2005) 
 The Matador (2005) 
 The Day After Tomorrow (2004) 
 Laws of Attraction (2004) 
 Footsteps (2003) 
 And Starring Pancho Villa as Himself (2003) 
 Det hemmelighedsfulde selskab (2003) 
 Self Storage (2002) 
 The Patriot (2000)
 All the Rage (1999)
 Virus (1999)
 Saving Private Ryan (1998) 
 Black Dog (1998) 
 Paulie (1998) 
 Hard Rain (1998) 
 The Ripper (1997) 
 The Jackal (1997) 
 Speed 2: Cruise Control (1997) 
 The Relic (1997) 
 Broken Arrow (1996) 
 A Pyromaniac's Love Story (1995) 
 Trial by Jury (1994) 
 The Man Who Wouldn't Die (1994) 
 Speed (1994) 
 Swing Kids (1993) 
 Fly by Night (1993) 
 Traces of Red (1992) 
 Love Kills (1991) 
 Lightning Field (1991) 
 Opportunity Knocks (1990) 
 Double Switch (1987)

Eksterne henvisninger 
 

Filmproducere fra USA
Jøder fra USA
Tv-producenter fra USA
Personer fra Virginia
Lone Poulsen

Lone Poulsen (født 1955) var medlem af det danske kvindeband Shit & Chanel (1974 – 1982) primært som bassist, guitarist og producer. Booker for Shit & Chanel – herunder ansat på Aarhus Musikkontor i 70'erne. Hun forlod Shit & Chanel i 1982 og dannede egne bands, pladestudie og musikforlag.
Hun er konservatorieuddannet fra Det Jyske Musikkonservatorium i 1977. Senere uddannet klaverstemmer/instrumentmager i 1990 fra Hornung & Møller Service. Lone Poulsen er også producer, musikskolelærer, sangskriver og healer. Hun er sønderjyde.

Sangere fra Danmark
Shit & Chanel
Astrid Elbek

Astrid Elbek (født 1956) var medlem af det danske kvindeband Shit & Chanel (1974-1979). Hun er i dag Udviklingsleder ved Det Jyske Musikkonservatorium. Hun er også forperson for Music City Aarhus 2022.

Eksternt link 
 Artikel i Basunen 
Artikel i Kulturmonitor 

Musikere fra Danmark
Shit & Chanel
Ulla Tvede Eriksen

Ulla Tvede Eriksen (født 1955) er en dansk trommeslager, og medlem af det danske kvindeband Shit & Chanel (1974-1982).
Efter en retssag anlagt af parfumefirmaet Chanel skiftede bandet i 1981 navn til Shit & Chalou.

Ulla Tvede Eriksen var også trommeslager i Jomfru Ane Band.

Sangere fra Danmark
Trommeslagere fra Danmark
Shit & Chanel
Naseeruddin Shah

Naseeruddin Shah  (20. marts 1950) er en indisk skuespiller. Han er født i Barabanki, Uttar Pradesh, Indien. Shah har en kone ved navn Ratna Pathak Shah. Sammen har de en datter (Heeba Shah) og to sønner (Imaad Shah og Vivaan Shah).

Udvalgt filmografi 

 Nishant (1975)
 Manthan (1976)
 Bhumika (1977)
 Junoon (1978)
 Sparsh (1979)
 Aakrosh (1980)
 Albert Pinto Ko Gussa Kyon Aata Hai (1980)
 Bhavni Bhavai (1980)
 Chakra (1981)
 Katha (1981)
 Umrao Jaan (1981)
 Bazaar (1982)
 Jaane Bhi Do Yaaron (1983)
 Masoom (1983)
 Woh 7 Din (1983)
 Paar (1984)
 Mohan Joshi Hazir Ho! (1984)
 Holi (1984)
 Ghulami (1985)
 Trikaal (1985)
 Mirch Masala (1985)
 Karma (1986)
 Jalwa (1987)
 Tamas (1987)
 Ijaazat (1987)
 Hero Hiralal (1988)
 Maalamaal (1988) 
 Pestonjee (1988)
 The Perfect Murder (1988) 
 Tridev (1989)
 Ek Ghar (1991)
 Vishwatma (1992)
 Kabhi Haan Kabhi Naa (1993)
 Mohra (1994)
 Naajayaz (1995)
 Chaahat (1996)
 Bombay Boy's(1997)
 China Gate (1998)
 Such a Long Journey (1998)
 Sarfarosh (1999)
 Hey Ram (2000) 
 Monsoon Wedding (2001)
 Encounter: The Killing (2002)
 Det hemmelighedsfulde selskab (2003) 
 Maqbool (2003)
 3 Deewarein (2003)
 Main Hoon Na (2004)
 Paheli (2005) 
 The Rising: Ballad of Mangal Pandey (2005)
 Iqbal (2005)
 Being Cyrus (2006)
 Krrish (2006) 
 Omkara (2006)
 Banaras - A Mystic Love Story (2006)
 Parzania (2007)
 Amal (2007)
 Khuda Ke Liye(2007)
 Dus Kahaniyaan(2007)
 Mithya(2008)
 Shoot on Sight (2008)
 Jaane Tu Ya Jaane Na (2008)
 A Wednesday (2008)
 Maharathi (2008) 
 ''Barah Aana (2009)

Eksterne henvisninger 

 

Skuespillere fra Indien
Personer fra Uttar Pradesh
Stephen Norrington

Stephen Norrington (født 1964 i London) er en engelsk filminstruktør.

Filmografi 
 Death Machine (1994)
 Blade (1998)
 The Last Minute (2001)
 Det hemmelighedsfulde selskab (2003)

Eksterne henvisninger 
 

Filminstruktører fra Storbritannien
Marcus Berg

Marcus Berg (født 17. august 1986 i Torsby, Sverige) er en svensk fodboldspiller, der spiller som angriber hos IFK Göteborg. Han har tidligere spillet for blandt andet FC Groningen, Hamburger SV, Panathinaikos samt for IFK Göteborg i sit hjemland.

Landshold 
Berg har gjort god figur på det svenske U-21 landshold, hvor han figurerede fra 2006 frem til 2009. Hans sidste optræden for U-21 landsholdet kom til U-21 EM i 2009, der blev afholdt i hjemlandet Sverige i slutningen af juni 2009. Her var Berg en af turneringens absolutte stjerner, idet han scorede 7 mål i 4 kampe og dermed blev turneringens topscorer, selvom Sverige kun nåede semifinalen af turneringen.

Berg står (pr. marts 2022) noteret for 90 kampe og 24 scoringer for Sveriges landshold, som han debuterede for den 20. august 2008 i en venskabskamp mod Frankrig.

Referencer

Eksterne henvisninger 

Fodboldspillere fra Sverige
Fodboldspillere fra IFK Göteborg
Fodboldspillere fra FC Groningen
Fodboldspillere fra Hamburger SV
Fodboldspillere fra PSV Eindhoven
Fodboldspillere fra Panathinaikos
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Gyrinocheilus

Gyrinocheilus er den eneste slægt i familien Gyrinocheilidae, en familie af små sydøstasiatiske fisk af ordenen Cypriniformes, som lever i hurtigtstrømmende bjergbække. De holder fast til objekter ved at anvende deres sugekoplignende mund, og, på trods af navnet, spiser en bred vifte af detritus, end kun på alger
. 

Der er 3 arter. Medlemmer af denne enkelt-slægtsfamilie, sammen med andre Cypriniformes-fisk, kaldes algeædere.

I akvariet 
Den kinesiske algeæder, Gyrinocheilus aymonieri, holdes nogle gange i akvarier til at spise alger.  Den kan blive op til 28 cm lang, men i akvarier sjældent mere 10 cm.

Kilder/referencer 

 
 www.thekrib.com/Fish/Algae-Eaters

Akvariedyr
Karpefisk